
RADVILIŠKIO RAJONO SAVIVALDYBĖS TARYBA

SPRENDIMAS
DĖL UŽDAROSIOS AKCINĖS BENDROVĖS „BAISOGALOS BIOENERGIJA“ KOREGUOTO ŠILUMOS GAMYBOS IR TIEKIMO PAJAMŲ BAZINIO LYGIO ANTRIESIEMS ŠILUMOS GAMYBOS IR TIEKIMO PAJAMŲ BAZINIO LYGIO GALIOJIMO METAMS NUSTATYMO 

2024 m.                     Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos šilumos ūkio įstatymo 32 straipsnio 8 dalies 2 punktu, Šilumos kainų nustatymo metodikos, patvirtintos Valstybinės energetikos reguliavimo tarybos 2009 m. liepos 8 d. nutarimu Nr. O3-96 „Dėl šilumos kainų nustatymo metodikos” 59.2 papunkčiu bei atsižvelgdama į uždarosios akcinės bendrovės „Baisogalos bioenergija“ 2024 m. lapkričio 22 d. prašymą Nr. 171 „Dėl šilumos gamybos ir tiekimo pajamų bazinio lygio nustatymo antriesiems baziniams metams“, Radviliškio rajono savivaldybės taryba nusprendžia:
.	Nustatyti uždarosios akcinės bendrovės „Baisogalos bioenergija“ koreguotą šilumos gamybos ir tiekimo pajamų bazinį lygį antriesiems šilumos gamybos ir tiekimo pajamų bazinio lygio galiojimo metams:
. koreguoto šilumos gamybos ir tiekimo pajamų bazinio lygio, išreiškiamo formule 281001 + RH,KD, dalis:
. pastoviąją dalį – 281001 Eur;
. kintamąją dalį – RH,KD.
. Nustatyti dedamųjų RH,KD ir RH formules:
Eil. Nr.	Dedamoji	Formulė
1.	šilumos gamybos ir tiekimo pajamų bazinio lygio kintamoji dalis	RH,KD = 5149 + (11067 × pF + 189292 × pE + 158 × pW) / 
7456180 × QHR
2.	šilumos gamybos ir tiekimo pajamų bazinis lygis	RH = 281001 + RH,KD

čia:
pF – vidutinė svertinė kuro kaina, apskaičiuota pagal kuro žemutinę šiluminę vertę, Eur/MWh;
pE – elektros energijos kaina, Eur/kWh;
pW – vandens kaina, Eur/m3;
QHR – realizuotos šilumos kiekis, kWh.

. Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras 	Kazimieras Račkauskis


RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„DĖL UŽDAROSIOS AKCINĖS BENDROVĖS „BAISOGALOS BIOENERGIJA“ KOREGUOTO ŠILUMOS GAMYBOS IR TIEKIMO PAJAMŲ BAZINIO LYGIO ANTRIESIEMS ŠILUMOS GAMYBOS IR TIEKIMO PAJAMŲ BAZINIO LYGIO GALIOJIMO METAMS NUSTATYMO“ 
AIŠKINAMASIS RAŠTAS

2024 m. lapkričio 28 d.
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
Parengto tarybos sprendimo projekto tikslas – nustatyti uždarosios akcinės bendrovės „Baisogalos bioenergija“ koreguotą šilumos gamybos ir tiekimo pajamų bazinį lygį antriesiems šilumos gamybos ir tiekimo pajamų bazinio lygio galiojimo metams.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – UAB „Baisogalos bioenergija“, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Tarybos sprendimo projektas parengtas vadovaujantis:
	Lietuvos Respublikos vietos savivaldos įstatymo 15 straipsnio 4 dalies nuostatomis, kurios numato, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai; 
	Lietuvos Respublikos šilumos ūkio įstatymo 32 straipsnio 8 dalies 2 punktu, kuris numato, kad šilumos tiekėjams, realizuojantiems mažiau kaip 10 GWh šilumos per metus, vadovaujantis Šilumos kainų nustatymo metodika savivaldybių tarybos nustato šilumos pajamų bazinį lygį ir kiekvienais metais koreguojamus šilumos pajamų metinius lygius;
	Šilumos kainų nustatymo metodikoje numatoma, kad šilumos tiekėjas, vadovaudamasis šia metodika, ne vėliau kaip likus 3 mėnesiams iki einamojo pajamų lygio galiojimo metų pabaigos parengia ir pateikia atitinkamos savivaldybės institucijai koreguoto pajamų lygio projektą, o atitinkamos savivaldybės taryba, vadovaudamasi metodikos 59.2 papunkčiu, koreguotą pajamų lygį nustato per 30 kalendorinių dienų.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Nuo 2023 m. spalio 1 d. pasikeitus Lietuvos Respublikos šilumos ūkio įstatymui ir Šilumos kainų nustatymo metodikai Savivaldybių tarybos nustato ne bazines ir perskaičiuotas šilumos kainas, o šilumos pajamų bazinį lygį ir kiekvienais metais koreguojamus šilumos pajamų metinius lygius šilumos tiekėjui, realizuojančiam mažiau kaip 10 GWh šilumos per metus. 
2023 m. lapkričio 16 d. Radviliškio rajono savivaldybės tarybos sprendimu Nr. T-173 nustatytas UAB „Baisogalos bioenergija“ šilumos gamybos ir tiekimo pajamų bazinis lygis ir šilumos gamybos ir tiekimo pajamų metinis lygis pirmiesiems šilumos gamybos ir tiekimo pajamų bazinio lygio galiojimo metams. Baigiantis įmonei nustatytos šilumos gamybos ir tiekimo pajamų metinio lygio galiojimo terminui, įmonė kreipėsi su prašymu nustatyti koreguotą šilumos gamybos ir tiekimo pajamų bazinį lygį antriesiems šilumos gamybos ir tiekimo pajamų bazinio lygio galiojimo metams.
Vadovaudamasi Šilumos ūkio įstatymo bei Šilumos kainų nustatymo metodikos nuostatomis, UAB „Baisogalos bioenergija“ pateikė perskaičiuotos kainos dedamųjų projektą bei perskaičiuoto šilumos pajamų bazinio lygio projektą antriesiems metams. 
Palyginimui pateikiama UAB „Baisogalos bioenergija“ 2023-11-16 nustatyta ir projekcinė šilumos kaina bei pajamų bazinis lygis.
Lentelėje žemiau pateikiamos projekcinės šilumos kainos dedamosios, taikant 26,43 Eur/MWh svertinę kuro kainą, naudotą apskaičiuojant projekcinę šilumos kainą:

Dedamoji	Kaina nustatyta 2023-11-16, 	ct/kWh	Projekcinė kaina, 	ct/kWh 
Šilumos gamybos ir tiekimo kintamoji dedamoji	4,8341	4,4495
Šilumos gamybos ir tiekimo pastovioji dedamoji	3,60	3,77
Vienanarė šilumos kaina	8,43	8,22

Lentelėje žemiau pateikiama apskaičiuoto šilumos gamybos ir tiekimo pajamų bazinio lygio formulė pagal Šilumos kainų nustatymo metodiką:
Dedamoji	Nustatyta 2023-11-16	Projekcinė 	
Šilumos gamybos ir tiekimo pajamų bazinio lygio kintamoji dalis	RH,KD = 6222 + (11252 × pF + 189292 × pE + 158 × pW) / 
7433000 × QHR	RH,KD = 5149 + (11067 × pF + 189292 × pE + 158 × pW) / 
7456180 × QHR
Šilumos gamybos ir tiekimo pajamų bazinio lygio pastovioji dalis	RH, PD = 267842 	RH, PD = 281001 
Šilumos gamybos ir tiekimo pajamų bazinis lygis	RH = 267842 + RH,KD	RH = 281001 + RH,KD

čia:
pF – vidutinė svertinė kuro kaina, apskaičiuota pagal kuro žemutinę šiluminę vertę, Eur/MWh;
pE – elektros energijos kaina, Eur/kWh;
pW – vandens kaina, Eur/m3;
QHR – realizuotos šilumos kiekis, kWh.

Nustatytas Koreguotas pajamų lygis įsigalioja nuo kito mėnesio pirmos dienos ir galioja ne ilgiau kaip 12 mėnesių.
Nustačius Šilumos tiekėjui šilumos kainas, šilumos tiekėjas galės ir toliau vykdyti licencijuojamą šilumos tiekimo veiklą, bus užtikrinama paskata didinti šilumos tiekimo efektyvumą, optimizuoti šilumos tiekimo sistemą bei kitų priemonių įgyvendinimą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Sprendimui įgyvendinti papildomų teisės aktų priimti, pakeisti ar pripažinti netekusiais galios nereikės.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti lėšos nereikalingos.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Vadovaujantis Lietuvos Respublikos korupcijos prevencijos įstatymu šiam sprendimo projektui antikorupcinis vertinimas nėra taikytinas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
. Pridedami dokumentai.
UAB „Baisogalos bioenergija“ 2024 m. lapkričio 22 d. raštas Nr. 171 „Dėl šilumos gamybos ir tiekimo pajamų bazinio lygio nustatymo antriesiems baziniams metams“ su pridedamais dokumentais.



Radviliškio rajono savivaldybės administracijos 
Investicijų ir turto valdymo skyriaus vyriausioji specialistė                                        Justė Kriuklienė



UAB „Baisogalos bioenergija“ direktorius 	           Tadas Misevičius

